# Cadelha e Trashèrra

Cadelha e Trashèrra (Cadeilhan-Trachère en francés) qu'ei ua comuna gascona de Comenge, ena Vath d'Aura, situada en eth departament deths Hauts Pirenèus e era region d'Occitània, ancianament de Mieidia-Pirenèus.

## Toponimia
### Cadelha

Era prononciacion qu'ei [ka'délyo] (grafia fonetica deths autors). Eras fòrmas ancianas que son : De Cadelhano, en latin, en 1387, Cadeilhan et Trascherre en 1738, Cadeillan, Trechere en 1767, Cadeilhan en 1790, Cadeilhan-Trachère en 1806.
Cadelha que sembla venir d'un nom galloroman (o gallic) Catilios, dab eth sufixe latin -anum (o son equivalent celtic -anon. Pr'aquò, Xavier Delamarre qu'utiliza aqueth nom de persona sonque peths toponimes deth tipe Cadilhac, en -i-. Los Féniés, en seguida de Negre, que considèran Catilius (fòrma latina deth medish nom) com latin e Dauzat que destria Catĭlius ( > Cadelhan) de Catīlius ( > Cadilhac), separacion qui es benlèu un pauc per arren (castrum Cadelionense, au sègle XI, qu'es vengut Cadilhon a las epòcas recentas, çò qui eth-medish constata implicitament). Cadelha qu'èra donc probablament una anciana grana propietat antica qui avè per mèste Catilios (o Catilius). Un reculament d'accent tonic qu'a marcat era seguida d'era evolucion deth nom. Miquèu Grosclaude que hè tanben de Catilius un nom latin...

### Trashèrra

Era prononciacion qu'ei [tra'chèrro] (grafia fonetica deths autors). Eras fòrmas ancianas que son : Per de Traseras, P. de Traseres, cap a 1180, de Transserra, de Transera, en latin, en 1387, Transcherre (mapa de Cassini, ara fin deth sègle XVIII), Tranchere en 1790, Tracherre en 1790.
Segon Miquèu Grosclaude, après R. Aymard, eth sens qu'ei trans, « delà », (era) sèrra.

## Administracion

Lista deus cònsols successius :
| Periòde | Periòde | Identitat |
| 2020 | 2026 | Michel Bessone |
| març de 2001 | 2020 | Jean Brun |
| | 2001 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 42, totala: 43 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 163 | 181 | 167 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 146 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 127 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 75 | 68 | 42 | 39 | 47 | 55 | 47 | 46 | 44 49 |
| 2009 | 2010 |
| 43 48 | 45 50 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 era populacion qu'èra de 41 abitants e era densitat qu'èra de 8,44 ab/km².

## Véder tanben

* Comunas deths Hauts Pirenèus

## Nòtas

* 1 2 3 4 Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000 https://www.archivesenligne65.fr/article.php?laref=978&titre=cadeilhan-trachere
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 19
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 109
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 117
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 129
* Portau de Gasconha